Tarybos reglamentas (EAPB, EEB, Euratomas) Nr. 2764/79
1979 m. gruodžio 6 d.
iš dalies keičiantis Reglamentą (EAPB, EEB, Euroatomas) Nr. 300/76, apibrėžiantį turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas
EUROPOS BENDRIJŲ TARYBA,
atsižvelgdama į Tarybos reglamentą (EEB, Euroatomas, EAPB) Nr. 259/68, nustatantį Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas [1] su paskutiniais pakeitimais, padarytais Reglamentu (Euratomas, EAPB, EEB) Nr. 3085/78 [2], ypač į Tarnybos nuostatų 56a straipsnio antrąją pastraipą,
atsižvelgdama į Komisijos pasiūlymą, pateiktą po konsultacijų su Tarnybos nuostatų komitetu,
kadangi Taryba, remdamasi Komisijos pasiūlymu, pateiktu po konsultacijų su Tarnybos nuostatų komitetu, turi nustatyti turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas;
kadangi tarnautojai, dirbantys tam tikrose telekso tarnybose, dirba pamaininį darbą, kaip apibrėžta Tarnybos nuostatų 56a straipsnyje; kadangi atitinkamai reikia iš dalies pakeisti Reglamentą (EAPB, EEB, Euroatomas) Nr. 300/76 [3],
PRIĖMĖ ŠĮ REGLAMENTĄ:
1 straipsnis
"1. Pareigūnams, kuriems atlyginimas mokamas iš tyrimų ir investicijų asignavimų ir kurie dirba Jungtinio tyrimų centro padalinyje arba atlieka tiesiogiai su juo nesusijusią veiklą, arba kuriems atlyginimas mokamas iš einamųjų asignavimų ir kurie dirba kompiuterių centre, apsaugos departamente arba telekso tarnyboje, dirbantiems pamaininį darbą kaip apibrėžta Tarnybos nuostatų 56a straipsnyje, suteikiama teisė į šias išmokas:"
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1980 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. gruodžio 6 d.